**HALLITUKSEN KOKOUS 2018- 2
PÖYTÄKIRJA**

**Aika: 3.1.2018 kello 17.00
Paikka: Sofianlehdonkatu 5 B Helsinki**

**LÄSNÄ, hallitus 2018:**

* Sonja Tervala, puheenjohtaja
* Krista Raitio, varapuheenjohtaja
* Hanna Kokko, sihteeri
* Rihuna Vuoristo
* Nimo Samatar
* Kaarina Koistinen
* Julia Helle

——————————————————————————————————————————————

1. **Kokouksen avaaminen**

ESITYS: Puheenjohtaja avaa kokouksen.

PÄÄTÖS: Puheenjohtaja avaa kokouksen ajassa 17.00

1. **Kokouksen laillisuuden ja päätösvaltaisuuden toteaminen**

ESITYS: Todetaan kokous lailliseksi ja päätösvaltaiseksi.

PÄÄTÖS: Todetaan kokous lailliseksi ja päätösvaltaiseksi.

1. **Kokouksen järjestäytyminen**
	1. **Todetaan läsnäolijat**
	2. **Myönnetään puhe- ja läsnäolo-oikeus kokoukseen kutsutuille**
	3. **Valitaan kokoukselle sihteeri**

PÄÄTÖS: Valitaan kokouksen sihteeriksi Hanna Kokko.

* 1. **Valitaan kokoukselle kaksi (2) pöytäkirjantarkastajaa ja ääntenlaskijaa**

PÄÄTÖS: Valitaan kokouksen pöytäkirjantarkastajiksi ja ääntenlaskijoiksi Helle ja Raitio.

1. **Esityslistan hyväksyminen**

ESITYS: Hyväksytään esityslista kokouksen työjärjestykseksi.
PÄÄTÖS: Lisätään kohdat 20. Haalareiden hinta, 21. Muiden yhdistysten lahjat, 22. Soffa ry:n VeriRyhmä, 23. Vuosikalenteri ja 24. Asiantuntijatori. Muutetaan kohta 10. ”Uusien opiskelijoiden kahvitus” muotoon ”Aloituspäivien järjestelyt” ja kohta 16. ”Fuksiaiset” muotoon ”Fuksiaiset 19.1.”. Hyväksytään esityslista muutoksineen kokouksen työjärjestykseksi.

1. **Ilmoitusasiat**

ESITYS: Merkitään mahdolliset ilmoitusasiat tiedoksi.

PÄÄTÖS: Soffa ry:n OPY-kummi vuonna 2018 on Otto Rosenlund. OPY-koulutus ja OPY-sitsit järjestetään 25.1.

1. **Sektoriasiat**

ESITYS: Käydään läpi sektoriasiat.

PÄÄTÖS: Ei sektoriasioita.

1. **Talous**

ESITYS: Talousvastaava Vuoristo kertoo yhdistyksen tilin tilanteen. Käydään läpi hyväksyttävät kuitit.
PÄÄTÖS: Tilillä on rahaa 4486,85e. Ei hyväksyttäviä kuitteja.

1. **Hallituksen esittelyt**

ESITYS: Suunnitellaan kuinka vuoden 2018 hallitus esitellään jäsenistölle ja päätetään vastuunjaosta.

PÄÄTÖS: Vapaamuotoiset kaksikieliset hallitusesittelyt laitetaan Facebookiin viikolla 4 sekä yhdistyksen nettisivuille ja Kopin oveen 10.1. Hallituksen jäsenten toimitettava esittelyt Tervalalle 8.1. mennessä sähköpostitse. Tervala päivittää uuden hallituksen Soffa ry:n OMA-työtilaan.

1. **Kopin avaimet**

ESITYS: Päätetään keille hallituksen jäsenille luovutetaan Soffa ry:n toimiston eli Kopin avaimet.

PÄÄTÖS: Luovutetaan ylimääräiset Kopin avaimet Vuoristolle ja Helteelle. Puheenjohtaja Tervala toimittaa vahtimestareille listan kaikista vuoden 2018 hallituksen jäsenistä Kopin käyttöoikeutta varten.

1. **Aloituspäivien järjestelyt**

ESITYS: Aikaisempien vuosien tapaan tarjotaan uusille opiskelijoille kahvit. Päätetään budjetti ja vastuuhenkilö.

PÄÄTÖS: Hallitus valtuuttaa tutorvastaavat Laura Niemen ja Niina Hännisen hankkimaan uusien opiskelijoiden kahvitukseen tarvittavat ruoat, juomat ja kertakäyttöastiat. Budjetti ruokiin ja juomiin on 50€ ja kertakäyttöastioihin 20€. Kahvituksessa käytetään ensin yhdistyksen toimistolta jo löytyvät kahvitustarpeet. Kahvituksessa käytetään yhdistyksen toimistolta löytyviä varusteita. Vuoristo ja Samatar huolehtivat tutorvastaavien päästämisestä toimistoon. Aloituspäivänä Kopilla päivystävät Tervala ja Kokko, jotka auttavat myös geronomitutoreita ja toimintaterapiatutoreita Soffa-infojen pitämisessä.

1. **Sisäilma-asiat**

ESITYS: Metropolia järjesti Sofianlehdonkadun kampuksella sisäilmainfon 21.12.2017. Käydään läpi sisäilmainfon sisältöä sekä päätetään mahdollisista toimenpiteistä sisäilma-asioihin liittyen.

PÄÄTÖS: Edunvalvontavastaavat ottavat asiasta yhteyttä Talentiaan, Suomen Toimintaterapeuttiliitto ry:hyn ja TEHYyn sekä kyselevät neuvoja kuinka tilanteeseen kannattaisi reagoida. Edunvalvontavastaavat kirjoittavat aihetta selkiyttävän tekstin, joka julkaistaan nettisivuilla, OMAssa ja Facebookissa. Tekstissä tuodaan jälleen ilmi Metropolia Ammattikorkeakoulun laatima ohjeistus siitä, kuinka oireilua kokevien tulisi toimia. Puheenjohtajisto ottaa METKAan yhteyttä aiheesta.

1. **TEHY:n yhteistyösopimusluonnos**

ESITYS: Sosiaali- ja terveysalan ammattijärjestö TEHY on lähestynyt Soffa ry:tä ja esittänyt yhteistyösopimusluonnoksen. Käydään läpi sopimusluonnoksen sisältö ja päätetään alustavasti, lähdetäänkö neuvottelemaan yhteistyösopimuksesta.

PÄÄTÖS: Ollaan valmiita lähtemään neuvottelemaan TEHYn kanssa yhteistyösopimuksesta tietyin ehdoin.

1. **Kampusuudistus**

ESITYS: Metropolia Sofianlehdonkadun kampuksen toiminta siirtyy tämänhetkisen tiedon mukaan uudelle Myllypuron kampukselle syksyn 2018 aikana. Opiskelijakunta METKA on suositellut, että Soffa ry neuvottelee muiden samalle kampukselle muuttavien sosiaali- ja terveysalan opiskelijayhdistysten kanssa mahdollisesta yhdistymisestä. Päätetään mahdollisista toimenpiteistä yhdistymisasiaan liittyen.

PÄÄTÖS: Puheenjohtajisto kutsuu HIV ry:n ja TXO ry:n puheenjohtajistot neuvottelemaan yhdistymisestä.

1. **Vanhojen hallituksen jäsenien lahjat**

ESITYS: Soffa ry:n tapana on ollut antaa pienet, enintään 20 euron lahjat vanhoille ansioituneille hallituksen jäsenille. Päätetään lahjojen hankkimisesta seuraaville vuoden 2017 hallituksen jäsenille: Henna Topra, Sara Suni, Tanja Kosonen, Niina Hänninen.

PÄÄTÖS: Budjetoidaan lahjoihin yhteensä 80€. Raitio vastaa hankinnoista.

1. **Aloita tästä -tapahtuma 12.1.2018**

 ESITYS: Käydään läpi Soffa ry:n osuus tapahtuman järjestämisestä.

 PÄÄTÖS: Budjetoidaan tapahtuman rannekkeisiin 15€ ja palkintoihin 5€ + 5 kpl Soffa-haalarimerkkiä. Valtuutetaan tutorvastaavat Niina Hänninen ja Laura Niemi tekemään hankinnat. Velvoitetaan mainitsemaan Soffa ry tapahtuman markkinoinnissa.

 Kokoustauko ajassa 18.56.

Kokous jatkuu ajassa 19.06.

1. **Fuksiaiset 19.1.**

ESITYS: Perinteisesti Soffa ry on pitänyt rastia fuksiaisissa. Päätetään rastinpitäjät kevään fuksiaisiin.

PÄÄTÖS: Soffa ry pitää rastia fuksiaisissa. Rastia pitävät Tervala, Kokko, Koistinen sekä tarvittaessa Samatar ja Vuoristo. Rastinpitäjät suunnittelevat ja hoitavat rastin ilmoittamisen tapahtumaan keskenään.

1. **Wiikon Wappu**ESITYS: Soffa ry osallistuu METKAn Wiikon Wapun järjestämiseen. Ensimmäinen wappupalaveri on 10.1. klo 17–19 Bulevardin kampuksella. Palaveriin on toivottu enintään kahta henkilöä per yhdistys. Päätetään Wiikon Wapun vastuuhenkilöt ja palaveriin osallistujat.
PÄÄTÖS: Soffa ry:n osalta Wiikon Wapusta vastaavat tapahtumavastaavat Helle ja Kokko. Helle ja Kokko osallistuvat myös suunnittelupalaveriin. Alustavasti Soffa ry järjestää jälleen karaokeillan.
2. **Allasbileet**

ESITYS: Soffa ry on saanut TaSO ry:ltä ylimääräisen 230 euron yhdistysavutuksen allasbileiden järjestämistä varten. Tapahtuma on järjestettävä helmikuun loppuun mennessä ja sieltä on jaettava yksi somepäivitys, johon TaSO ry on merkitty. Päätetään tapahtuman vastuuhenkilöt ja budjetti ja aloitetaan tapahtuman suunnittelu.

PÄÄTÖS: Varataan Sauna2 Siltasaari 20.2. klo 17-23. Tilan suositeltu henkilömäärä on 60 hlö, joten tapahtumaan myydään 50 lippua, 30 yhdistyksen jäsenille ja 20 muille osallistujille. Ilmoittautuminen Google Forms-lomakkeella. Budjetoidaan tilavuokraan 600€ ja tarjoiluihin 200€. Tapahtuman järjestämisestä vastaa puheenjohtajisto ja Helle. Tapahtuman teema Soffa ry goes Temptation Sauna.

1. **Kansainvälisyysviikko 12.–16.3.**

ESITYS: Hyvinvointialojen kansainvälisyysviikko on viikolla 11. Käydään läpi Soffa ry:n osuus järjestelyistä ja päätetään tarvittaessa budjetti.

PÄÄTÖS: Maanantaille 12.3. Megoraan suunniteltu Meet & Greet. Keskiviikolle 14.3. Bulevardin juhlasaliin suunniteltu sitsejä, joihin pääsisi 20 kansainvälistä opiskelijaa ja 20 Sofianlehdonkadun opiskelijaa. Sitseillä tarjoiltaisi suomalainen illallinen. Kummankin tapahtuman suunnittelusta vastaavat Helle ja Raitio.

1. **Haalareiden hinta**

ESITYS: Päätetään haalareiden myyntihinta keväälle 2018. Vuonna 2017 haalareita on myyty 40€ kappalehintaan.

PÄÄTÖS: Keväällä 2018 haalareita myydään 35€ kappalehintaan.

1. **Muiden yhdistysten lahjat**

ESITYS: Päätetään summa, jota käytetään muille yhdistyksille hankittaviin lahjoihin esim. vuosijuhlia

varten.

PÄÄTÖS: Päätetään summaksi 25€.

1. **Soffa ry:n VeriRyhmä**

ESITYS: Soffa ry ei ole edelleenkään saanut Veripalvelulta VeriRyhmän starttipakettia. Lisäksi päätetään jatkaako Kokko yhdistyksen VeriRyhmän yhteyshenkilönä.

PÄÄTÖS: Kokko ilmoittaa Tervalan ryhmän uudeksi yhteyshenkilöksi ja tiedustelee samalla, miksi starttipakettia ei ole vielä tullut.

1. **Vuosikalenteri**

ESITYS: Tehdään kevään osalta alustava vuosikalenteri

PÄÄTÖS: Esityksen mukainen.

1. **Asiantuntijatori**

ESITYS: Soffa ry:lle on tarjottu mahdollisuutta päästä ständeilemään asiantuntijatorille 16.1. Päätetään pitääkö Soffa ry ständiä asiantuntijatorilla.

PÄÄTÖS: Soffa ry pyrkii pääsemään tapahtumaan ständeilemään.

1. **Muut mahdollisesti esille tulevat asiat**ESITYS: Käsitellään muut mahdollisesti esille tulevat asiat.
PÄÄTÖS: Tervala ilmoittaa uusista yhdistyksen tulostusoikeuden tarvitsijoista eteenpäin. Tervala tekee Facebookiin koppipäivystyslistan. Keskusteltu hallituksen viestintäkäytännöistä. Tervala hoitaa yhdistyksen Driven ja some-tilien salasanojen vaihdot.

1. **Seuraava kokous**ESITYS: Päätetään seuraavan kokouksen paikka ja ajankohta.
PÄÄTÖS: Seuraava kokous maanantaina 29.1. klo 16.15 Soffan Kopilla.
2. **Kokouksen päättäminen**ESITYS: Puheenjohtaja päättää kokouksen.
PÄÄTÖS: Puheenjohtaja päättää kokouksen ajassa 20.48.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Puheenjohtaja Tervala Sihteeri Kokko

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Pöytäkirjantarkastaja Helle Pöytäkirjantarkastaja Raitio